Source: https://www.justice.gov.sk/OSBA3/Stranky/Ochrana-osobnych-udajov.aspx
Timestamp: 2020-01-18 22:27:43+00:00
Document Index: 3456480

Matched Legal Cases: ['súd ', 'súd ', '§ 3', 'súd ', 'súd ', 'súd ', 'SÚD ', '§ 2', '§ 5', 'súd ', 'súd ', 'súd ', 'čl. 37', 'súd ', 'Súd ', 'čl. 5', '§ 6', '§ 78', '§ 21', '§ 22', '§ 23', '§ 24', '§ 26', 'čl. 77', '§ 100', '§ 27', '§ 13', '§ 16', '§ 27', '§ 27', 'súd ', '§ 90', 'súd ', '§ 100', 'súd ', 'súd ', '§ 19', '§ 41', '§ 6', '§ 19', 'súd ', 'súd ', '§ 2', 'súd ', 'súd ', 'Súd ', 'súd ', '§ 2', 'súd ', '§ 7', 'súd ', 'súd ', '§ 365', 'súd ', 'súd ', 'súd ', 'Súd ', '§ 6', 'súd ', 'súd ', 'súd ', 'súd ', 'súd ', 'súd ']

OSBA3 - Ochrana osobných údajov - Ministerstvo spravodlivostiSR
OSBA3 - Och... údajov
Informačná povinnosť Okresného súdu Bratislava III
Námestie Biely kríž 7, 836 07 Bratislava, IČO 00039501, ochrana.osobnych.udajov.OSBA3@justice.sk,
tel.: 02/88813140
Informačná povinnosť Okresného súdu Bratislava III bude priebežne aktualizovaná a preto si Okresný súd Bratislava III vyhradzuje možnosť kedykoľvek ju meniť a upraviť a to v akomkoľvek rozsahu. Aktuálnu verziu vždy nájdete na tejto webovej stránke.
Prevádzkovateľom osobných údajov je Okresný súd Bratislava III, ktorý určuje účel a podmienky spracúvania osobných údajov. Webového sídlo prevádzkuje Ministerstvo spravodlivosti Slovenskej republiky.
Príslušnými orgánmi podľa § 3 ods. 3 zákona č. 18/2018 Z. z. sú Policajný zbor, Vojenská polícia, Zbor väzenskej a justičnej stráže, Finančná správa, prokuratúra a súdy SR. Okresný súd Bratislava III je v p​ostavení príslušného orgánu len pri spracúvaní osobných údajov na účely predchádzania a odhaľovania trestnej činnosti, zisťovania páchateľov trestných činov, stíhania trestných činov alebo na účely výkonu rozhodnutí v trestnom konaní vrátane ochrany pred ohrozením verejného poriadku a predchádzania takémuto ohrozeniu.
Osobné údaje získava súd priamo od dotknutých osôb, alebo od iných osôb a tretích strán, od orgánov verejnej moci, iných súdov či z verejných registrov.
Ak súd spracúva osobné údaje za účelom plnenia povinností vyplývajúcich z osobitných právnych predpisov, alebo za účelom verejného záujmu a výkonu verejnej moci ktorá mu bola zverená, alebo za účelom uzatvorenia predzmluvných a zmluvných vzťahov s dotknutou osobou je dotknutá osoba povinná mu osobné údaje poskytnúť. Dôsledkom neposkytnutia osobných údajov by bola nemožnosť súdu plniť si zákonné povinnosti, vykonávať verejnú moc ktorá mu bola zverená alebo nemožnosť uzatvorenia predzmluvného a zmluvného vzťahu.
KEDY BUDE SÚD POSTUPOVAŤ PODĽA NARIADENIA A KEDY PODĽA ZÁKONA?
Ak pôjde o spracúvanie osobných údajov v rámci činnosti prevádzkovateľa, ktorá spadá pod právo Únie bude sa na prevádzkovateľa vzťahovať nariadenie. Uplatňovať sa ale bude aj zákon č. 18/2018 Z. z., a to s výnimkou jeho 2. a 3. časti. Zo zákona č. 18/2018 Z. z. bude pre prevádzkovateľa relevantná prvá časť okrem § 2 a § 5 a následne štvrtá až šiesta časť zákona č. 18/2018 Z. z.
Ak pôjde o spracúvanie osobných údajov v rámci činnosti prevádzkovateľa, ktorá nespadá pod právo Únie a prevádzkovateľ nie je v postavení príslušného orgánu uplatňovať sa bude zákon č. 18/2018 Z. z. okrem jeho tretej časti.
V prípade spracúvania osobných údajov v postavení príslušného orgánu súd bude postupovať pri spracúvaní osobných údajov fyzických osôb na účely predchádzania trestným činom, ich vyšetrovania, odhaľovania alebo stíhania alebo na účely výkonu trestných sankcií podľa zákona č. 18/2018 Z. z. konkrétne jeho prvej časti a tretej až šiestej časti s ohľadom na niektoré ustanovenie z druhej časti.
Z uvedeného teda vyplýva, že Okresný súd Bratislava III môže pri spracúvaní osobných údajov uplatňovať až tri rôzne právne režimy.
Okresný súd Bratislava III poveril dňom 08.04.2014 zodpovednú osobu. Kontaktovať ju môžete prostredníctvom ochrana.osobnych.udajov.OS BA3@justice.sk, alebo tel.: 02/88813140.
Povinne si zodpovednú osobu musí poveriť ten prevádzkovateľ, ktorý spracúvanie osobných údajov vykonáva ako orgán verejnej moci s výnimkou súdov pri výkone ich súdnej právomoci, alebo v prípade, ak sú hlavnými činnosťami daného prevádzkovateľa alebo sprostredkovateľa spracovateľské operácie podľa čl. 37 ods. 1 písm. b) alebo c) nariadenia.
Povinnosť určiť zodpovednú osobu sa nevzťahuje iba na súdy pri výkone ich súdnej právomoci napr. pokiaľ ide o spracúvanie osobných údajov žalobcu aj žalovaného uvedených v návrhu na začatie konania, spracúvanie osobných údajov o majetkových pomeroch rodičov maloletého dieťaťa, alebo aj spracúvanie osobných údajov maloletého dieťaťa v konaní o určení výšky výživného a pod. Okresný súd Bratislava III však nespracúva osobné údaje iba pri výkone svojej súdnej právomoci ale aj napr. v prípade spracúvania osobných údajov zamestnancov súdu
na účely výplaty mzdy a iných povinností zamestnávateľa, v prípade monitorovania kamerovým systémom a pod. Na takéto prípady spracúvania osobných údajov sa vzťahuje povinnosť súdu zodpovednú osobu určiť a poveriť. Platí teda, že s ohľadom na zachovanie nezávislosti súdnictva zodpovedná osoba nemôže monitorovať spracúvanie osobných údajov ku ktorému dochádza pri výkone súdnej právomoci.
Osobné údaje dotknutých osôb sú spracúvané v rámci plnenia povinností súdu za účelom výkonu súdnictva a súvisiacich povinností, výkonu správy súdu a zaistenia bezpečnosti. Osobné údaje budú uchovávané bezpečne v súlade s bezpečnostnou politikou prevádzkovateľa a len po dobu nevyhnutnú na splnenie účelu spracúvania. Prístup k osobným údajom budú mať výlučne osoby poverené na spracúvanie osobných údajov, ktoré ich spracúvajú na základe pokynov prevádzkovateľa a v súlade s bezpečnostnou politikou a prijatými primeranými technickými a organizačnými opatreniami.
Súd ako prevádzkovateľ sa riadi v súlade s čl. 5 GDPR a § 6 až 12 zákona č. 18/2018 Z.z. o ochrane osobných údajov pri spracúvaní osobných údajov týmito zásadami:
b) obmedzenie účelu: osobné údaje sú získavané na konkrétne určené, výslovne uvedené a legitímne účely a ďalšie spracúvanie sa môže uskutočniť len na účely archivácie vo verejnom záujme, na účely vedeckého alebo historického výskumu, či štatistické účely v súlade s článkom 89 ods. 1 GDPR a § 78 ods. 8 zákona o ochrane osobných údajov,
Dotknutá osoba v závislosti od konkrétnych právnych titulov spracovania osobných údajov si môže uplatniť nasledujúce práva:
a) právo na prístup k osobným údajom (článok 15 GDPR, resp. § 21 zákona č. 18/2018 Z. z.),
b) právo na opravu - doplnenie (článok 16 GDPR, resp. § 22 zákona č. 18/2018 Z. z.),
c) právo na výmaz (právo byť zabudnutý) - (článok 17 GDPR, resp. § 23 zákona č. 18/2018 Z. z.),
d) právo na obmedzenie spracovania (článok 18 GDPR, resp. § 24 zákona č. 18/2018 Z. z.)
e) právo na prenosnosť osobných údajov (článok 20 GDPR, resp. § 26 zákona č. 18/2018 Z. z.),
f) právo podať sťažnosť u dozorného úradu (čl. 77 GDPR, resp. § 100 zákona č. 18/2018 Z.z),
g)právo vzniesť námietku proti spracúvaniu (článok 21 GDPR, resp. § 27 zákona č. 18/2018 Z. z.).
dotknutá osoba má právo získať od prevádzkovateľa potvrdenie o tom, či sa spracúvajú osobné údaje, ktoré sa jej týkajú. Ak prevádzkovateľ takéto osobné údaje spracúva, dotknutá osoba má právo získať prístup k týmto osobným údajom (kópiu / odpis) a to bezodplatne. Právo získať osobné údaje nesmie mať nepriaznivé dôsledky na práva iných fyzických osôb.
dotknutá osoba má právo na to, aby prevádzkovateľ bez zbytočného odkladu vymazal osobné údaje, ktoré sa jej týkajú. Prevádzkovateľ je povinný bez zbytočného odkladu vymazať osobné údaje, ak dotknutá osoba uplatnila právo na výmaz ak:
a)osobné údaje už nie sú potrebné na účel, na ktorý sa získali alebo inak spracúvali,
b)dotknutá osoba odvolá súhlas podľa § 13 ods. 1 písm. a) alebo § 16 ods. 2 písm. a) zákona č. 18/2018 Z.z, na základe ktorého sa spracúvanie osobných údajov vykonáva, a neexistuje iný právny základ pre spracúvanie osobných údajov,
c)dotknutá osoba namieta spracúvanie osobných údajov podľa § 27 ods. 1 a neprevažujú žiadne oprávnené dôvody na spracúvanie osobných údajov alebo dotknutá osoba namieta spracúvanie osobných údajov podľa § 27 ods. 2,
Právo na vymazanie (právo na zabudnutie) nie je absolútne a aj keď pôjde o niektorý z vyššie uvedených prípadov, súd nie je povinní osobné údaje dotknutej osoby vymazať, pokiaľ je ich spracúvanie potrebné na:
a) uplatnenie práva na slobodu prejavu a na informácie; alebo
b)na splnenie právnej povinnosti súdu podľa všeobecne záväzného právneho predpisu; alebo
c)na účely archivácie vo verejnom záujme, vedeckého alebo historického účelu alebo na štatistické účely; alebo
d)na preukazovanie, uplatňovanie alebo obhajovanie právnych nárokov súdu
ak prevádzkovateľ spracúva osobné údaje dotknutej osoby na základe súhlasu alebo je to nevyhnutné na plnenie zmluvy, kde je dotknutá osoba zmluvnou stranou a zároveň ide o spracúvanie automatizovanými prostriedkami spracúvania, má právo žiadať o prenesenie osobných údajov k inému prevádzkovateľovi. To platí vtedy, ak dotknutá osoba poskytla súdu osobné údaje v štruktúrovanom, bežne používanom a strojovo čitateľnom formáte a týmto právom nie sú nepriaznivo dotknuté práva a slobody iných osôb.
Právo vzniesť námietku:
dotknutá osoba môže kedykoľvek vzniesť námietku proti spracovaniu osobných údajov u prevádzkovateľa vždy vtedy, keď sú jej osobné údaje spracúvame na základe oprávneného záujmu alebo verejného záujmu, vrátane profilovania.
ak sa dotknutá osoba domnieva, že jej osobné údaje sú spracúvane nezákonne, môže podať sťažnosť na dozorný orgán, ktorým je Úrad na ochranu osobných údajov Slovenskej republiky, Hraničná 12, 820 07 Bratislava 27; tel. číslo: +421 /2/ 3231 3214; mail:statny.dozor@pdp.gov.sk, https://dataprotection.gov.sk.
Úrad nemá zmocnenie konať vo veciach a v prípadoch ak predmetom dozoru nad ochranou osobných údajov sú spory zo zmluvných vzťahov alebo predzmluvných vzťahov medzi prevádzkovateľom alebo sprostredkovateľom a dotknutou osobou alebo inými osobami, na ktorých rozhodovanie sú príslušné súdy alebo iné orgány podľa osobitných predpisov. Ak osobné údaje spracúvajú súdy pri výkone ich súdnej právomoci, dozor podľa § 90 až 98 zákona č. 18/2018 Z.z. nad ochranou osobných údajov vykonáva Ministerstvo spravodlivosti Slovenskej republiky.
Právo odvolať súhlas so spracovaním osobných údajov:
v prípade, ak dotknutá osoba udelila Okresnému súdu Bratislava III súhlas so spracúvaním jej osobných údajov, tento súhlas môže kedykoľvek odvolať. Odvolanie súhlasu však nemá vplyv na zákonnosť spracúvania vychádzajúceho zo súhlasu pred jeho odvolaním.
Svoje otázky alebo žiadosti môžete uplatniť prostredníctvom kontaktných údajov. Po posúdení dôvodnosti žiadosti bude dotknutá osoba do 30 dní odo dňa doručenia žiadosti informovaná o spôsobe vybavenia a prijatých opatrení. Táto lehota sa môže v prípade potreby a vzhľadom na zložitosť a počet žiadostí predĺžiť o ďalšie dva mesiace. O predĺžení lehoty bude dotknutá osoba vopred informovaná. Ak vzniknú oprávnené pochybnosti o totožnosti dotknutej osoby, ktorá si uplatnila svoje práva Okresný súd Bratislava III je oprávnený vykonať overenie jej totožnosti, napríklad vyžiadaním si dodatočných informácií, jej predvolaním, ak je to účelné a overením dokladu jej totožnosti alebo iným vhodným spôsobom. Vzor žiadostí na uplatnenie práv dotknutej osoby Úrad na ochranu osobných údajov zverejnil na svojom webovom sídle.
Pri výkone rozhodovacích právomocí súdu si dotknutá osoba nemôže uplatniť , alebo len v obmedzenom rozsahu právo na výmaz, prenos, právo namietať spracúvaniu a právo podať sťažnosť podľa § 100 zákona č. 18/2018 Z.z.. Právo na obmedzenie spracovania prináleží dotknutej osobe v prípade, že popiera presnosť osobných údajov, a to na dobu nevyhnutne potrebnú na to, aby súd mohol presnosť osobných údajov overiť alebo keď je spracovanie protiprávne a dotknutá osoba namieta vymazanie osobných údajov a žiada obmedzenie ich použitia.
Okresný súd Bratislava III si môže za podmienok ustanovených osobitným predpisom alebo medzinárodnou zmluvou, ktorou je Slovenská republika viazaná, obmedziť rozsah povinností a práv podľa § 19 až 29 a podľa § 41, ako aj zásady podľa § 6 až 12 zákona č. 18/2018 Z.z. ak sa týkajú práv a povinností podľa § 19 až 29 zákona č. 18/2018 Z.z., ak je také obmedzenie ustanovené s cieľom zaistiť:
a)bezpečnosť Slovenskej republiky,
b)obranu Slovenskej republiky,
c)verejný poriadok,
d)plnenie úloh na účely trestného konania,
e)iné dôležité ciele všeobecného verejného záujmu Európskej únie alebo Slovenskej republiky, najmä predmet dôležitého hospodárskeho záujmu alebo dôležitého finančného záujmu Európskej únie alebo Slovenskej republiky vrátane peňažných, rozpočtových a daňových záležitostí, verejného zdravia alebo sociálneho zabezpečenia,
f)ochranu nezávislosti súdnictva a súdnych konaní,
g)predchádzanie porušeniu etiky v regulovaných povolaniach alebo regulovaných odborných činnostiach,
h)monitorovaciu funkciu, kontrolnú funkciu alebo regulačnú funkciu spojenú s výkonom verejnej moci v prípadoch uvedených v písmenách a) až e) a g),
i)ochranu práv dotknutej osoby alebo iných osôb,
j)uplatnenie právneho nároku,
k)hospodársku mobilizáciu.
VÝKON SÚDNÝCH PRÁVOMOCÍ
Okresný súd Bratislava III pri výkone svojich súdnych právomocí spracúva osobné údaje výlučne za účelom plnenia si právnych povinností a pri výkone verejnej moci ktorá mu bola zverená.
-	Ústava Slovenskej republiky (č. 460/1992 Zb. v znení neskorších predpisov)
-	zákon č. 757/2004 Z. z. o súdoch a o zmene a doplnení niektorých zákonov v znení neskorších predpisov
-	zákon č. 371/2004 Z. z. o sídlach a obvodoch súdov Slovenskej republiky a o zmene zákona č. 99/1963 Zb.
-	Občiansky súdny poriadok v znení neskorších predpisov
-	zákon č. 185/2002 Z. z. o Súdnej rade Slovenskej republiky a o zmene a doplnení niektorých zákonov v znení neskorších predpisov
-	zákon č. 385/2000 Z. z. o sudcoch a prísediacich v znení neskorších predpisov
-	zákon č. 549/2003 Z. z. o súdnych úradníkoch v znení zákona č. 757/2004 Z. z.
-	zákona č. 550/2003 Z. z. o probačných a mediačných úradníkoch a o zmene a doplnení niektorých zákonov
-	zákon č. 548/2003 Z. z. o Justičnej akadémii a o zmene a doplnení niektorých zákonov v znení neskorších predpisov
-	zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky o konaní pred ním a o postavení jeho sudcov v znení neskorších predpisov
-	vyhláška Ministerstva spravodlivosti Slovenskej republiky č. 599/2002 Z. z. o náhradách za výkon funkcie prísediaceho
-	vyhláška Ministerstva spravodlivosti Slovenskej republiky č. 118/2005 Z. z. o náležitostiach rozvrhu práce
-	vyhláška Ministerstva spravodlivosti Slovenskej republiky č. 119/2005 Z. z. o vnútornej revízii súdu
-	vyhláška Ministerstva spravodlivosti Slovenskej republiky č. 120/2005 Z. z., ktorou sa ustanovujú podrobnosti o
-	používaní úradného odevu sudcami, prokurátormi a advokátmi v konaní pred súdom
-	vyhláška Ministerstva spravodlivosti Slovenskej republiky č. 543/2005 Z. z. o Spravovacom a kancelárskom poriadku pre okresné súdy, krajské súdy, Špeciálny súd a vojenské súdy
-	vyhláška Ministerstva spravodlivosti Slovenskej republiky č 430/2009 Z. z., ktorou sa ustanovujú podrobnosti o obsadzovaní voľných štátnozamestnaneckých miest na súdoch výberovým konaním a výberom.
Informačné centrum súdu zabezpečuje styk s verejnosťou, a to najmä poskytovaním informácií pre účastníkov konania o stave súdneho konania, o mediácii podľa osobitného predpisu a jej výhodách vrátane sprístupnenia registra mediátorov, sprostredkovaním nazerania do súdnych spisov, vyznačovaním doložky právoplatnosti a vykonateľnosti na rovnopisoch rozhodnutí súdu a vydávaním úradných potvrdení zo súdneho spisu v súlade s vyhláškou 543/2005 Z.z..
SPRÍSTUPŇOVANIE INFORMÁCII NA ZÁKLADE INFOZÁKONA
Účelom spracúvania osobných údajov je sprístupňovanie informácií fyzickým a právnickým osobám na základe infozákona. Podľa infozákona majú povinnosť sprístupňovať informácie tzv. povinné osoby. V zmysle § 2 ods. 1 tohto zákona je povinnou osobou aj Okresný súd Bratislava III.
-	objednávky a faktúry často obsahujú osobné údaje zamestnancov povinnej osoby, zamestnancov dodávateľa,
-	zmluvy obsahujú osobné údaje účastníkov zmluvy, štatutárne orgány alebo osoby oprávnené konať v mene účastníka zmluvy.
V nadväznosti na uvedené nie je potrebné získavať súhlas dotknutých osôb (osôb, ktorých údaje sa zverejňujú) s týmto zverejnením, lebo právnym základom tohto zverejnenia je existencia osobitného predpisu (infozákona) v zmysle článku 6 ods. 1 písm. c) nariadenia GDPR, podľa ktorého je spracúvanie nevyhnutné na splnenie zákonnej povinnosti povinnej osoby. Avšak, ak by malo dôjsť k zverejneniu aj ďalších údajov než tých, ktoré vymenúva infozákon, je potrebné na takéto zverejnenie disponovať súhlasom dotknutej osoby. Poskytovanie osobných údajov, ktoré neupravuje osobitný zákon sa vykonáva len so súhlasom dotknutej osoby.
Pri plnení týchto úloh Okresný súd Bratislava III za účelom zaistenia riadneho hospodárskeho a finančného chodu spracúva osobné údaje kontaktných osôb dodávateľov, fyzických osôb ako jednu zo zmluvných strán prípadne iných osôb. Súd ďalej spracúva osobné údaje za účelom zabezpečenia plynulého chodu aj po stránke personálnej a organizačnej.
Krajský súd v Bratislave, justičná pokladnica, je správcom nezaplatených súdnych pohľadávok, ktoré sú po lehote splatnosti a vznikli z rozhodovacej činnosti súdov Slovenskej republiky § 2 písm. a zák. č. 65/2001 Z. z. o správe a vymáhaní súdnych pohľadávok v znení neskorších predpisov. Pri správe a evidencii súdnych pohľadávok Okresný súd Bratislava III, justičná pokladnica, postupuje v súlade s Uznesením vlády Slovenskej republiky č. 484 zo 6. júla 2011 a v zmysle Metodického usmernenia Ministerstva spravodlivosti Slovenskej republiky 25/2011 z 22. augusta 2011 č. 22533/2011-45.Podľa článku 2 ods. (2) metodického usmernenia je právnická osoba alebo fyzická osoba – podnikateľ v zverejnenom zozname dlžníkov identifikovaný podľa údajov známych z príslušného verejného registra (Živnostenský register, Obchodný register).
Cieľom registra je vytvorenie komplexného prehľadu od dlžníkoch a nezaplatených súdnych pohľadávkach. Zavedením verejnej evidencie nezaplatených súdnych pohľadávok sa umožní štátu i verejnosti zdieľať informácie o jednotlivých súdnych pohľadávkach a dĺžke neuhradenia dlhu. Register umožňuje dlžníkom zistiť, či majú voči Slovenskej republike peňažný dlh z rozhodovacej činnosti súdov. Register má informatívny charakter. Centrálny register www. pohladavkystatu.sk vedie ministerstvo financií a zverejňuje ho na svojom webovom sídle. Centrálny register sa člení podľa jednotlivých správcov.
Správca je povinný zverejniť v centrálnom registri údaje podľa odseku 2 do 30 dní od dátumu splatnosti pohľadávky štátu. To neplatí, ak správca uzavrel dohodu podľa § 7. Správca je povinný údaje v centrálnom registri aktualizovať do 30 dní odo dňa, keď sa o zmene zverejnenej skutočnosti dozvedel.
Oddelenie justičnej pokladnice vykonáva činnosť podľa zákona č. 65/2001 Z.z. o správe a vymáhaní súdnych pohľadávok:
a) vybavuje agendu odpúšťania justičných pohľadávok
b) vymáha súdne pohľadávky
c) spravuje súdne pohľadávky
d) zastupuje štát ako oprávnenú osobu
e) sleduje pohyb a vyhodnocuje stav pohľadávok
f) zabezpečuje finančnú kontrolu
Právnym základom monitorovania a spracúvania obrazových záznamov je verejný záujem prevádzkovateľa zaistiť poriadok a bezpečnosť v budovách súdu podľa zákona č. 4/2001 Z. z. o Zbore väzenskej a justičnej stráže. Monitorovanie priestorov sa využíva aj v Informačnom centre súdu pri nahliadaní do súdnych spisov za účelom ochrany pred krádežou a neoprávnenou manipuláciou. Obrazový záznam vyhotovený Kamerovým systémom sa uchováva maximálne po dobu 15 dní odo dňa nasledujúceho po dni vyhotovenia záznamu ak nie je využitý na účely trestného konania alebo konania o priestupkoch. Obrazový záznam môže byť použitý aj z dôvodu kontroly primeranosti zásahu justičnej stráže.
Prevádzkovateľ je oprávnený spracúvať osobné údaje dotknutých osôb po dobu stanovenú v príslušných právnych predpisoch, alebo po dobu pokiaľ neuplynie účel za ktorým boli osobné údaje spracúvané. Na uchovávanie osobných údajov, ktoré o vás na súde spracúvame sa vzťahuje zákon č. 395/2002 Z. z. o archívoch a registratúrach v spojení s vyhláškou 543/2005 Z.z..
Prehľad členenia registratúrneho plánu:
A – Riadenie a organizačná činnosť súdu
RZ – registratúrny znak
B – Ekonomická agenda
ZH – znak hodnoty
C – Personálna agenda
LU – lehota uloženia
NÁZOV VECNEJ SKUPINY
Riadenie a organizačná činnosť
Agenda kancelárie predsedu súdu
Register sťažností a podnetov
Menoslov k správnemu registru
Spisy správnej agendy
Spisy sťažností a podnetov
Lehotníky k správnemu registru a kalendáre
Rozvrh práce vrátane dodatkov
Agenda disciplinárnych konaní
Riadiace akty (organizačný poriadok, pokyny, opatrenia, usmernenia a pod.)
Vyraďovanie registratúrnych záznamov (návrhy a zoznamy)
Agenda obrany a ochrany utajovaných skutočností
Organizácia civilnej ochrany obyvateľstva
Agenda hospodárskej mobilizácie
Administratívne pomôcky na evidenciu utajovaných skutočností
Preverovanie osôb určených pre styk s utajovanými skutočnosťami a s tým súvisiaca agenda
Správy o stave utajovaných skutočností na súde
Bezpečnostná dokumentácia ochrany utajovaných skutočností
Agenda Zboru väzenskej a justičnej stráže
Súdny register Ntt
Súdne spisy súdneho registra Ntt
Agenda úrazov a výkazy
– smrteľné úrazy
Bezpečnostné opatrenia – dokumentácia
Energetická dokumentácia (zmluvy, odbery a pod.)
Školenia BOZP (programy) a protokoly o osvedčení o vykonanej skúške zo znalosti pravidiel BOZP
Požiarna ochrana – dokumentácia
Evidencia hasičskej techniky
Evidencia hasičských hliadok
Rozpis počtu zamestnancov a mzdových prostriedkov
– ročné
– mesačné, štvrťročné, polročné
Daňové preplatky a nedoplatky, odvody, odvolania, platobné príkazy, pokyny, predpisy, zľavy, úľavy, výnimky, zmeny daňového vyhlásenia, daňové priznania (riadne, dodatočné alebo opravné)
Spisy o odmenách zamestnancov
Agenda sociálneho fondu
Financovanie a účtovníctvo
Bankové a účtovné doklady
Štátne štatistické výkazy
– ročný
– mesačný, štvrťročný, polročný
Rozpočtové opatrenia a regulácie
Rozbory hospodárenia
Kontrola hospodárenia s prostriedkami štátneho rozpočtu (ekonomická kontrola)
Evidencia pohľadávok neuhradených v lehote
Prevod nehnuteľného majetku
Dokumentácia nehnuteľností (projekty, plány, pozemky a pod.)
Zmluvné vzťahy s užívateľmi nehnuteľností (zmluvy, rozmiestnenie užívateľov, úhrady za vykurovanie, elektrinu, plyn, vodné a stočné, výpožičky)
Doklady o opravách
Inventarizácie (plán, komisie, zápisnice, vyraďovanie a likvidácia)
– prevádzky a opravy motorových vozidiel
Výkazy o stave zamestnancov
Výkazy o pracovnej neschopnosti
Služobné a iné preukazy, osvedčenia (po skončení pracovného pomeru)
Výchova a zvyšovanie kvalifikácie zamestnancov
Zdravotné poistenie, dôchodky, poistenie v nezamestnanosti
Výberové konania sudcov
Výberové konania a výbery zamestnancov
Žiadosti o prijatie do pracovného pomeru
Všeobecná personálna agenda
Evidencia knižničného fondu (základná a pomocná)
Súdne registre a menoslovy
Kalendáre a lehotníky
Štatistické listy a výkazy
Zoznamy odoslaných súdnych spisov (ZO knihy)
Overovacie knihy
Výkony sudcov
Dožiadania iných súdov (súdne registre dožiadaní – tuzemských a cudzozemských)
Evidenčná kniha informačného centra súdu
Kniha úschov
Kniha došlých zmeniek
Doručovacia kniha súdneho doručovateľa
Kniha osvedčení verejných listín
Kniha vyššieho overenia
Ostatné evidenčné pomôcky
Občianskoprávna agenda
C, Cpr, Cr, Csr, Csp, Ca, Ccud (okresný súd)
Co, CoPr, CoR, CoSr, CoD, CoP, CoE, CoEk, CoUp, CoPno, CoPom, NcC (krajský súd – odvolacia agenda)
Veci súdneho registra C, Cpr, Cr, Csr, Csp, Ca, Cudz
– súdny spis s právoplatným rozhodnutím (prvopis)
– právoplatné rozhodnutie (rovnopis)
Veci súdneho registra Ccud
Veci súdneho registra Cd (krajský súd – prvostupňová agenda)
Zberné spisy súdu druhého stupňa
Opatrovnícke veci a veci starostlivosti súdu o maloletých
P, PPOm, Pc, Ps, Po, Pu, Pcud
Veci súdneho registra P, Pc
Neodkladné opatrenia podľa § 365 a 368 Civilného mimosporového poriadku (PPOm)
Obmedzenie a vrátenie spôsobilosti na právne úkony (Ps)
Povolenie uzavrieť manželstvo (do 31. decembra 2006 súdny register Ps, po 1. januári 2007 súdny register P)
Vyhlásenie o uznaní otcovstva (Po)
Prípustnosť prevzatia a držania v zdravotníckom zariadení
Veci súdneho registra Pcud
Výkon rozhodnutia vo veciach výchovy maloletých
Súdne spisy vo veciach výkonu rozhodnutia v iných veciach
Veci súdneho registra D
Veci súdneho registra Dcud
Exekučné veci
Er, Ek, Ercud
Veci súdneho registra Er, Ercud
Notárske úschovy a umorenie listiny
Veci súdneho registra U
Veci súdneho registra UL
T, Tk, Tv, Nt, Pp, Tp, Tcud, Pr, M, Ntt (okresný súd)
Trestné spisy – výnimočné tresty
Trestné spisy
Veci súdneho registra Nt
Veci súdneho registra Pp
Rehabilitácie (bývalý súdny register Rt)
Veci prípravného konania (Tp)
Spisy probácie a mediácie
Zberné spisy súdu druhého stupňa (vrátane bývalého súdneho registra Rto)
Veci súdneho registra Ntt
Veci súdneho registra Ntr (prvostupňová aj odvolacia agenda)
Veci súdneho registra Tcud
Obchodnoprávna agenda
Cb, CbPv, Cbcud, CbR, CbBu, CbHs, Cbi, CbZm, CbVO, CbVyl (okresný súd)
Cob, CoPv, CoZm, CoKR, CobVO, Ncb (krajský súd – odvolacia agenda)
Veci súdu prvého stupňa
Veci súdneho registra Cbcud
(vrátane agendy krajských súdov, ktorú vybavovali v druhom stupni do 31. decembra 2004)
Konkurzné, vyrovnacie a reštrukturalizačné veci
K, R, NcKR, OdK, OdS, Odi (okresný súd)
Veci súdnych registrov K, R, NcKR, OdK, OdS a Odi (okresný súd)
Veci súdnych registrov K, V, NcKV (krajský súd)
Evidenčná pomôcka Kp
Evidenčná pomôcka Vylo
S, Scud (okresný súd)
S, Sa, SaZ, NcS, Scud (krajský súd)
Veci súdnych registrov S, Sa, SaZ
Veci súdnych registrov NcS, Scud
JP (okresný súd a krajský súd)
Súdne spisy JP (agenda pohľadávok po vybavení – zaplatené)
Trvalý odpis a trvalé upustenie od vymáhania súdnych pohľadávok
Re, Nre, Exre, Nsre, Pok, Vym (registrový súd)
Registrové spisy
Spisy zbierky listín
Kniha výpisov z obchodného registra
Kniha zbierky listín
PRe, PNre, PExre, PNsre, PPok, PVym
Spis v agende registra partnerov verejného sektora
KATEGÓRIE PRÍJEMCOV, KTORÝM MOŽU BYŤ OSOBNÉ ÚDAJE POSKYTNUTÉ
Pri poskytovaní informácií a osobných údajov postupuje súd ako prevádzkovateľ vždy v zmysle ustanovení osobitných predpisov upravujúcich poskytovanie osobných údajov, ako aj právnych predpisov EÚ a medzinárodných zmlúv, ktorými je Slovenská republika viazaná. Osobné údaje môžu byť sprístupnené len príjemcom, ktorí splnili požadované podmienky na bezpečnosť osobných údajov a ktorých činnosť priamo súvisí s plnením účelu spracúvania.
Pre podrobnejšie informácie o účeloch spracúvania osobných údajov dotknutých osôb, právnych základoch spracúvania, príjemcoch, rozsahu osobných údajov či existencii profilovania uvádzame nasledovný prehľad v xls dokumente s názvom Spracovatelske_cinnosti_KSBA, ktorý je k dispozícii na stiahnutie.
OSOBITNÉ PRAVIDLÁ OCHRANY OSOBNÝCH ÚDAJOV DOTKNUTÝCH OSÔB
PRI ICH SPRACÚVANÍ PRÍSLUŠNÝM ORGÁNOM
Súd ako príslušný orgán je, ak je to možné, povinný rozlišovať medzi osobnými údajmi rôznych kategórií dotknutých osôb, ako sú najmä:
a) osoby, u ktorých sa možno odôvodnene domnievať, že spáchali alebo majú v úmysle spáchať trestný čin,
b) osoby odsúdené za spáchanie trestného činu,
c) obete trestného činu alebo osoby, u ktorých sú na základe určitých skutočností dôvody domnievať sa, že sú alebo by mohli byť obeťami trestného činu,
d) iné tretie osoby v súvislosti s trestným činom, a to najmä osoby, ktoré môžu byť vyzvané, aby svedčili v rámci trestného konania, osoby, ktoré môžu poskytnúť informácie o trestných činoch, alebo kontaktné osoby alebo spoločníci niektorej z osôb podľa písmen a) a b)
Toto rozlišovanie má význam najmä v oblasti justičnej spolupráce v trestných veciach ale napríklad aj pri informovaní verejnosti o trestnom konaní (prezumpcia neviny). Podľa § 6 Trestného poriadku je súd oprávnený utajiť skutočnosti, ktoré sú spôsobilé zmariť objasnenie a vyšetrenie veci pričom dbá na to, aby nezverejnil chránené osobné údaje a informácie osobného charakteru týkajúce sa najmä rodinného života, bydliska, korešpondencie a pod. ktoré s trestnou vecou priamo nesúvisia. S osobitným zreteľom súd dbá na to, aby sa nezverejňovali osobné údaje maloletých, mladistvých či poškodených
Základné zásady spracúvania osobných údajov sú pre príslušné orgány pri plnení trestnoprávnych úloh veľmi podobné všeobecným zásadám spracúvania osobných údajov.
a) minimalizácia údajov: osobné údaje sú uchovávané vo forme, ktorá umožňuje identifikáciu dotknutej osoby najneskôr dovtedy, kým je to potrebné na účel, na ktorý sa osobné údaje spracúvajú,
b) obmedzenia účelu: osobné údaje sú získavané na konkrétne určený, výslovne uvedený a oprávnený účel a nespracúvajú sa ďalej spôsobom, ktorý nie je zlučiteľný s týmto účelom. Ten istý príslušný orgán alebo iný príslušný orgán je oprávnený spracúvať osobné údaje na archiváciu, na vedecký účel, na účel historického výskumu alebo na štatistický účel v súvislosti s plnením úloh na účely trestného konania, ak prijme primerané záruky ochrany práv dotknutých osôb,
c) zákonnosť: súd ako príslušný orgán je oprávnený spracúvať osobné údaje na plnenie úloh na účely trestného konania podľa zákona č. 18/2018 Z.z. o ochrane osobných údajov, osobitného predpisu alebo medzinárodnej zmluvy, ktorou je Slovenská republika viazaná. Spracúvať osobné údaje na plnenie úloh na účely trestného konania, ktoré boli pôvodne získané na iný účel, je možné, ak spracúvanie osobných údajov je na účel trestného konania nevyhnutné a primerané.
d) pôvod a pravdivosť: súd ako príslušný orgán označí, ak je to možné, osobné údaje založené na skutočnostiach a osobné údaje založené na osobných hodnoteniach. Pred poskytnutím osobných údajov alebo pred prenosom osobných údajov overí ich správnosť, úplnosť a aktuálnosť, ak je to možné, a prijme opatrenia na zabezpečenie toho, aby sa neposkytovali alebo neprenášali osobné údaje, ktoré sú nesprávne, neúplné alebo neaktuálne. K poskytnutiu a prenosu osobných údajov pripojí dostupné informácie, ktoré umožnia prijímajúcemu príslušnému orgánu posúdiť ich mieru správnosti, úplnosti, aktuálnosti a spoľahlivosti, ak to okolnosti dovoľujú. Nesprávne osobné údaje súd ako príslušný orgán nemôže poskytovať a prenášať; neoverené osobné údaje musí pri poskytovaní alebo prenose takto označiť a musí uviesť mieru ich spoľahlivosti. Ak súd ako príslušný orgán neoprávnene poskytne osobné údaje alebo neoprávnene prenesie osobné údaje alebo poskytne nesprávne osobné údaje alebo prenesie nesprávne osobné údaje, je povinný bez zbytočného odkladu informovať príjemcu a žiadať príjemcov osobných údajov, ktorým sa také osobné údaje poskytli, aby ich bez zbytočného odkladu opravili, doplnili, vymazali alebo aby obmedzili spracúvanie takých osobných údajov.
Osobné údaje, ktorých sa žiadosť o výkon práv dotknutej osoby týka, sú súčasťou súdneho spisu v rámci trestného konania, tieto práva dotknutých osôb pri výkone súdnictva v trestnoprávnych veciach sa vykonajú podľa zákona č. 301/2005 Z. z. Trestný poriadok v znení neskorších predpisov a zákona č. 757/2004 Z. z. o súdoch
Účel spracúvania.pdf